પુખ્ત વયે થતા રોગો જેવા કે હાઈ બ્લડપ્રેશર, હ્વદયરોગ કે ડાયાબિટીસનાં મૂળ જે તે વ્યક્તિના બાળપણમાં રહેલાં છે. બાળપણથી જ પૌષ્ટિક આહાર અને શારીરિક પ્રવૃતિઓને મહત્ત્વ આપવું જોઈએ. અત્યારે બાળકોમાં મેદસ્વિતાનું પ્રમાણ રોગચાળાની જેમ વધી ગયું છે. તે બાળકોનું સામાન્ય વજન જાળવવા માટે તેમને પૌષ્ટિક આહાર આપવો જોઈએ. બાળકોને મેદસ્વીતાને કારણે થતું નુકસાન તમાકુ, આલ્કોહોલ કે નશીલી દવાઓથી થતાં નુકસાન કરતાં ઘણું વધારે છે.